গড পার্টিকল বা ঈশ্বকণার অস্তিত্ব সম্পর্কে নিশ্চিত জানা গেলে বিগ ব্যাং বা মহাবিস্ফোরণের পর কিভাবে মহাবিশ্ব, সূর্য ও অন্যান্য গ্রহ তৈরি হয়েছিল, এমনকি কিভাবে প্রাণের সৃষ্টি হয়েছিলÑ সেসব রহস্যের উদঘাটন সম্ভব হবে, এসব সম্পর্কে বৈজ্ঞানিক ব্যাখ্যা বিশ্লেষণ পাওয়া যাবে। যদিও দীর্ঘ সময় ধরে গবেষণা চালিয়ে বিজ্ঞানীরা এই কণার অস্তিত্ব সম্পর্কে নিশ্চিত কোনো তথ্য এখনো পাননি। হিগস বোসন কণাকে পদার্থের ভারের জন্য দায়ী বলে মনে করা হয়। ভর না থাকলে পরমাণু ও যে কোনো বস্তু গঠনকারী মৌলিক কণাগুলো আলোর গতিতে ছুটে বেড়াতো। বিশ্বব্রহ্মাণ্ডে কোনো বস্তু সন্নিবদ্ধ থাকত না। কণা পদার্থবিদ্যা বা পার্টিকল ফিজিক্সে বোসন হচ্ছে দুই ধরনের মৌলিক অতি পারমাণবিক কণার একটি। আর হিগস বোসন হচ্ছে কণা পদার্থবিদ্যার স্ট্যান্ডার্ড মডেলে বর্ণিত অনুমিত (সুনিশ্চিত না হওয়া পর্যন্ত) প্রাথমিক কণা।